1. ΝΟΜΟΣ 5035 της 20/25 Ιουν. 1931 (ΦΕΚ Α΄ 167) Περί συστάσεως συνεργείων ραπτών και υποδηματοποιών εν τω στρατεύματι. Άρθρ.1.-Αποφάσει του επί των Στρατιωτικών Υπουργού συνιστώνται παρά ταις έδραις Σωμάτων Στρατού και Μεραρχιών ή Ταξιαρχιών ή ισοδυνάμων σχηματισμών (πλην των εδρευουσών εν Φρουραίς όπου εδρεύει Σώμα Στρατού) συνεργεία 1)ρα-πτών και 2)υποδηματοποιών, ων προορισμός τυγχάνει η εξυπηρέτησις των σχετικών αναγκών των αξιωματικών και ανθυπασπιστών της περιοχής της Μεγάλης Μονάδος, ως και των οικογενειών αυτών. Άρθρ.2.-Τα ανωτέρω συνεργεία τίθενται υπό τας αμέσους διαταγάς των αντιστοίχων Διοικητών των Μεγάλων Μονάδων, τελούντα υπό την εποπτείαν των οικείων Διευθυντών της Επιμελητείας, οίτινες επιβλέπουσι και εξασφαλίζουσι την εν γένει λειτουργίαν αυτών. Άρθρ.3.-Επί κεφαλής εκάστου συνεργείου τίθεται κατάλληλος τεχνίτης, όστις διορίζεται ή παύεται υπό του Διοικητού της Μεγάλης Μονάδος τη εγκρίσει του Υπουργού των Στρατιωτικών, μετ’ αναλόγων βοηθών οίτινες διορίζονται και παύονται ομοίως ως άνω. Δύνανται να χρησιμοποιηθώσιν όπου υπάρχουσι τοιούτοι και οπλίται κατάλληλοι, ως βοηθοί. Αντί του Υπουργού Στρατιωτικών, ήδη νοείται ο Υπουργός Εθν. Αμύνης και αντί του Διευθυντού Επιμελητείας ο Διευθυντής Οικονομ. Υπηρεσιών (Σ.Ο.Υ .). Άρθρ.4.-«1.Η αντιμισθία του ανωτέρω ιδιωτικού τεχνικού προσωπικού βαρύνει το Δημόσιον και καθορίζεται δι’ αποφάσεως του Διοικητού της οικείας Μεγάλης Μονάδος, τη προηγουμένη εγκρίσει του Υπουργού των Στρατιωτικών, εντός των κάτωθι κατ’ ανώτατον όριον ορίων, μη δυναμένη να υπερβή ετησίως το ποσόν των 1.500.000 δραχμών δια το σύνολον των λειτουργούντων Συνεργείων. Διευθυνταί Συνεργείων Φρουράς Αθηνών μηνιαίως έκαστος δραχ. 3.500. Διευθυνταί Συνεργείων λοιπών Φρουρών μηνιαιως έκαστος δραχ. 3.000. Δύο βοηθοί Α΄ Συνεργείων Φρουράς Αθηνών μηνιαίως εκάτερος 2.500. Λοιποί βοηθοί Συνεργείων μηνιαίως έκαστος δραχμάς 1.700. Τα ποσά των αντιμισθιών ήδη ορίζονται δια κοινών αποφάσεων των Υπουργών Εθν. Αμύνης και Οικονομικών. Επί πλέον της άνω αντιμισθίας οι Διευθυνταί Συνεργείων, οι ιδιώται βοηθοί αυτών ως και οι βοηθοί τεχνίται οπλίται δύνανται να απολαμβάνωσι ποσοστών επί της εκτελουμένης εργασίας κατά τιμολόγιον καθοριζόμενον εκάστοτε υπό του οικείου Διοικητού. 2.Το ανωτέρω ιδιωτικόν τεχνικόν προσωπικόν είναι εργατικόν, μη υπαγόμενον καθ’ όσον αφορά τα δικαιώματα και υποχρεώσεις εις τας περί δημοσίων υπαλλήλων και υπηρετών ισχυούσας εκάστοτε διατάξεις. 3.Οι ιδιώται τεχνίται περί ων ο παρών Νόμος επιδεικνύοντες αμέλειαν ή ραθυμίαν εν τη διεξαγωγή της εργασίας των τιμωρούνται υπό του οικείου Διοικητού Μ. Μονάδος επί τη προτάσει του Επόπτου Επιμελητού δια προστίμου ουχί ανωτέρου του ενός δεκάτου του μηνιαίου μισθού των. Παρά του αυτού Διοικητού Μ. Μονάδος τιμωρούνται επίσης εν περιπτώσει αδικαιολογήτου απουσίας εκ της εργασίας δι’ αναλόγου στερήσεως της μισθοδοσίας των ωρών εργασίας καθ’ ας απουσίασαν, εν υποτροπή δε και δια διπλασίου προστίμου. Αι κρατήσεις αύται ένεκα στερήσεως εν όλω ή εν μέρει της μισθοδοσίας ή ένεκα προστίμων ανήκουσιν εις το Μετοχικόν Ταμείον του κατά γην Στρατού». Το άρθρ. 4 αντικατεστάθη ως άνω δια του Α.Ν. 2541/1940. Άρθρ.5.-Η πρώτη εγκατάστασις των απαιτουμένων επίπλων, μηχανών και εν γένει εγκαταστάσεων των συνεργείων βαρύνει το Δημόσιον, μη δυναμένη να υπερβή τας δραχ. 300.000 εν τω συνόλω. Σελ. 1559 Στρατιωτικά Συνεργεία 36.Ω.β.1 Πάσαι αι αναγκαίαι λεπτομέρειαι δια την εφαρμογήν του παρόντος κανονισθήσονται δι’ αποφάσεων του επί των Στρατιωτικών Υπουργού. Άρθρ.6.-Η δια την εκτέλεσιν του παρόντος δαπάνη εκ δραχ. 300.000 εφ’ άπαξ δια την συγκρότησιν των συνεργείων και δραχ. 1.000.000 ετησίως δια την λειτουργίαν αυτών αναγραφήσεται εις τον ειδικόν προϋπολογισμόν των εξόδων του Υπουργείου των Στρατιωτικών.